شف للغلا شي قبل تطول غربتنا
اخاف كثر الغياب وتصعب الجيه
بالله في الغياب قلي ويش حاجتنا
مادام خذنا الزعل حاجه طفوليه
نبغي نموت فبعضنا دام ما متنا
يا زين خل الأمور تصير عفويه
لاتفرح الحاسدين بطول صدتنا
لا تنزع القلب و تقطع مجاريه
الارض سكه تعدتها مساحتنا
جيش من الحب خياله و رجليه
إعشوشب القلب و امطر من صراحتنا
و حبال الأشواق معقودة و مطويه
لو افترقنا يا عمري ويش حجتنا
و حنا نشوف الجفا بانت مواريه
الله يوم النجوم تنام ما بتنا
الطرف شاقي و طرف زايد غيه
على ببعضنا اذا قفينا تلفتنا
و كل يغير من اللهفه طواريه
و ان كان نيتك تقطع في علاقتنا
معاد عندك يا شيخ الغير حنيه
مرخوص بس خلنا نحفظ كرامتنا
قدامهم نترك الأوضاع عاديه
لا نشوف بعيونهم منا اهانتنا
و نزود الكيه الي بالحشا كيه
لكن فديتك لا نبطي ما تلفتنا
اخاف من دمعتي لا تهل عفويه